CELEX: 32022D0178
Language: da
Date: 2022-02-08 00:00:00
Title: Rådets afgørelse (EU) 2022/178 af 8. februar 2022 om ophævelse på vegne af repræsentanterne for medlemsstaternes regeringer, forsamlet i Rådet, af afgørelse (EU) 2016/394

10.2.2022   
               
               
                  DA
               
               
                  Den Europæiske Unions Tidende
               
               
                  L 29/8
               
            
         RÅDETS AFGØRELSE (EU) 2022/178
         af 8. februar 2022
         om ophævelse på vegne af repræsentanterne for medlemsstaternes regeringer, forsamlet i Rådet, af afgørelse (EU) 2016/394
         RÅDET FOR DEN EUROPÆISKE UNION HAR —
         under henvisning til partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), som senest ændret, særlig artikel 96, stk. 2, litra a), fjerde afsnit,
         under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (2), og særlig artikel 3 og bilaget,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000, som senest ændret, blev afsluttet ved Rådets afgørelse (EU) 2016/394 (3). Der blev truffet relevante foranstaltninger som anført i bilaget til nævnte afgørelse efter forslag fra Kommissionen i forståelse med Unionens højtstående repræsentant for udenrigsanliggender og sikkerhedspolitik (»HR«).
                  
               
                     (2)
                  
                  
                     Den fredelige politiske proces, som parlamentsvalget i maj 2020 gav mulighed for, har overordnet set givet nyt håb for Burundis befolkning og nye muligheder for Burundi og for landets forbindelser med dets partnere.
                  
               
                     (3)
                  
                  
                     Siden da har Unionen anerkendt den positive udvikling, som den burundiske regering har skabt med hensyn til menneskerettigheder, god regeringsførelse og retsstaten samt tilsagnene i dens køreplan (»feuille de route«) med henblik på yderligere forbedringer på disse områder.
                  
               
                     (4)
                  
                  
                     Der er blevet dannet en regering, der forpligtede sig til at gennemføre de reformer, der er nødvendige for landets udvikling og stabilitet, og der er gjort fremskridt med henblik på gennemførelsen af tilsagnene i afgørelse (EU) 2016/394.
                  
               
                     (5)
                  
                  
                     I overensstemmelse med Kommissionens vurdering og i forståelse med HR er grundlaget for vedtagelsen af afgørelse (EU) 2016/394, jf. nævnte afgørelse, ikke længere relevant. Nævnte afgørelse bør derfor ophæves på vegne af repræsentanterne for medlemsstaternes regeringer, forsamlet i Rådet, for så vidt angår spørgsmål, der henhører under medlemsstaternes kompetence.
                  
               
                     (6)
                  
                  
                     Der er fortsat udfordringer på områderne menneskerettigheder, god regeringsførelse og retsstaten, og der er behov for yderligere fremskridt fra de burundiske myndigheders side, herunder via gennemførelsen af køreplanen, inden for rammerne af den igangværende politiske dialog mellem EU og Burundi.
                  
               
                     (7)
                  
                  
                     Burundi er fortsat skrøbeligt, og myndighederne har brug for internationale partneres støtte til at gennemføre landets reformprogram og udviklingsdagsorden.
                  
               
                     (8)
                  
                  
                     Unionen og medlemsstaterne bør sammen med andre internationale partnere støtte de burundiske myndigheders igangværende bestræbelser på at stabilisere og konsolidere de demokratiske institutioner, fremme menneskerettigheder, god regeringsførelse og retsstaten og gennemføre de tilsagn, der er givet i køreplanen med henblik på yderligere forbedringer på disse områder —
                  
               VEDTAGET DENNE AFGØRELSE:
         
            Artikel 1
            Afgørelse (EU) 2016/394 ophæves på vegne af repræsentanterne for medlemsstaternes regeringer, forsamlet i Rådet, for så vidt angår spørgsmål, der henhører under medlemsstaternes kompetence.
         
         
            Artikel 2
            Kommissionen giver på vegne af repræsentanterne for medlemsstaternes regeringer, forsamlet i Rådet, Burundi meddelelse om ophævelsen af afgørelse (EU) 2016/394.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 8. februar 2022.
            
               
                  På Rådets vegne
               
               J.-Y. LE DRIAN
               
                  Formand
               
            
         
         
            (1)  EFT L 317 af 15.12.2000, s. 3.
         
            (2)  EFT L 317 af 15.12.2000, s. 376.
         
            (3)  Rådets afgørelse (EU) 2016/394 af 14. marts 2016 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (EUT L 73 af 18.3.2016, s. 90).